Guitarra basso
Le guitarra basso, anque nominate simplemente basso, es un instrumento musical del familia de cordaphonos. Le guitarra basso resimila le guitarra electric, ma su collo es plus longe e illo ha sol quatro chordas (que es plus spisse). Illos es accordate al notas E1, A1, D2 e G2. Isto es le mesme accordatura como le contrabasso, e es un octava plus grave que le quatro chordas plus grave del guitarra. Le majoritate de guitarras basso ha trastes como guitarras, ma versiones sin trastes existe.

Leo Fender e George Fullerton disveloppava in 1951 le prime guitarra basso que era fabricate in serie, le Fender Precision Bass. Post 1960, le guitarra basso reimplaciava le contrabasso e deveniva le instrumento basso plus commun de musica popular. Illo es usate in rock, pop, funk, country, reggae, metal, alcun formas de jazz e multe generes altere. Le majoritate del guitarras basso es instrumentos electric con un corpore solide de ligno. Illos face parve sono sol, ma require un amplificator e altoparlator. Guitarras basso acustic existe etiam.

Typos

Basso electric
Le basso electric simile in apparentia e construction al guitarra electric, ma con un corpore de major dimensiones, un mast de major longitude e scala e, normalmente, quatro cordas accordate secundo le accordation standard del contrabasso. Como le guitarra electric, le basso electric necessita connecter se a un amplificator pro emitter sonos.

Basso acustic
Le basso acustic simile in apparentia e construction al guitarra, ma con un corpore plus voluminose.

Notation
A fin que de evitar un uso excessive de lineas additional in le notation, le basso electric ―como le contrabasso― sona un octava plus basse que le notas representate.

Referentias

Instrumentos musical